જામનગરમાં આ સફળ કાર્યક્રમની સમાપ્તિ પછી આવો જ કાર્યક્રમ સુરેન્દ્રનગરમાં યોજવામાં આવ્યો હતો. સુરેન્દ્રનગરમા શ્રી ડાંગસીયા વસાહત પ્રાથમિક શાળા કે જે જી.આઈ.ડી.સી., વઢવાણ ડાંગસિયા પરામાં આવેલી એક સરકારી પ્રાથમિક શાળા છે. આ શાળામાં પણ અનેક ગરીબ પરિવારના સંતાનો અભ્યાસ કરે છે. આ શાળામાં અભ્યાસ કરતાં ધોરણ ૫, ૬ તથા ધોરણ ૭ ના કુલ મળીને ૧૪૬ બાળકો માટે પણ સ્ટેશનરી કીટની ખરીદી કરવામાં આવી હતી. આ તમામ વસ્તુઓના આયોજનમાં ઉપપ્રમુખ ડો. કોમલ સરધારા તથા લક્ષ્મણ ભમ્મરનો સહકાર મળ્યો હતો.